Publication: Magyar Közlöny
Issue: MK-2011-120 (Year: 2011, Number: 120)
Era: contemporary
Section: 7. melléklet a 96/2011. (X. 17.) VM rendelethez
Paragraph Index: 522

5. A közjóléti és védelmi rendeltetésû erdõk erdõtervezésének szempontjai 5.1. Közjóléti rendeltetésû erdõk Az erdõtervezési körzetre vonatkozó speciális erdõtervezési szempont nem kerül meghatározásra. 5.2. Természetvédelmi rendeltetésû erdõk 5.2.1. A Baláta-tó erdõrezervátum magterületén a természetes folyamatok érvényesülésének biztosítása érdekében erdõgazdálkodási tevékenység legfeljebb a természetvédelmi célokkal összhangban tervezhetõ. 5.2.2. A Baláta-tó erdõrezervátum védõzónájában csak a magterület védelmét, és az erdõk természetességi állapotának fenntartását, illetve lehetõség szerinti javítását eredményezõ erdõgazdálkodási tevékenységek tervezhetõk. 5.2.3. Az erdõneveléseket a termõhelynek nem megfelelõ, vagy erdészeti tájidegen elegyfafajok – különös tekintettel a fekete-, és lucfenyõ, vörös tölgy, akác, bálványfa, ezüst juhar, zöld juhar, kései meggy, fekete dió és nemes nyár fafajok – visszaszorítását célzó erélyekkel kell megtervezni. 5.2.4. Az 5.2.3. pontban felsorolt fafajokkal – a Baláta-tó erdõrezervátum védõzónájában továbbá erdei fenyõvel – erdõsítés nem írható elõ még elegyfafajként sem. 5.2.5. A termõhelynek nem megfelelõ, vagy az erdészeti tájidegen fafajokból álló erdõk erdõszerkezet-átalakítását a soron következõ véghasználat után el kell végezni. Az erdõszerkezet-átalakításokat idõben elhúzódóan, legfeljebb 0,5 hektáros vágásterület keletkezése mellett kell elvégezni. Ha az fenyves faállománytípusú, idõs erdõ alatt gyertyán, illetve cser újulat található, az erdõszerkezet-átalakítást ezekre a faegyedekre is alapozva kell elvégezni. 5.3. Nem védett, Natura 2000 rendeltetésû erdõk 5.3.1. Az erdõtervezés során biztosítani kell – különösen a mesterséges medrû vízfolyások mentén – a kedvezõ természetvédelmi helyzetû, közösségi jelentõségû, jelölõ erdei élõhelytípusok – keményfás ligeterdõk nagy folyók mentén Quercus robur, Ulmus laevis és Ulmus minor, Fraxinus excelsior vagy Fraxinus angustifolia fajokkal (91F0), pannon cseres tölgyesek (91M0), és illír gyertyános tölgyesek (91L0) –, valamint kiemelt közösségi jelentõségû, jelölõ erdei élõhelytípusok – enyves éger (Alnus glutinosa) és magas kõris (Fraxinus excelsior) alkotta puhafás ligeterdõk (91E0) – természetességi állapotának megõrzése, illetve a lehetõségek szerinti javítása érdekében szükséges intézkedéseket. 5.3.2. Az erdõneveléseket az intenzíven terjedõ elegyfafajok (például bálványfa, kései meggy) teljes körû visszaszorítását célzó erélyekkel kell megtervezni. 5.3.3. A hozamvizsgálat és a véghasználatok tervezése során törekedni kell arra, hogy a nagyobb, összefüggõ Natura 2000 területeken, vagy azok környezetében a jelölõ erdõtársulás típusokból mindig legyen idõs erdõ. Amennyiben a korosztályviszonyok ezt nem teszik lehetõvé, akkor az idõs erdõk véghasználata során hagyásfa csoportokat kell visszahagyni. 5.4. Egyéb védelmi rendeltetésû erdõk Az erdõtervezési körzetre vonatkozó speciális erdõtervezési szempont nem kerül meghatározásra.

Source: https://magyarkozlony.hu/hivatalos-lapok/71563302f84e742065bf83bcfc8995fa742f90b5/dokumentumok/c1f357acec0db10d2cd383549e155568aecae608/letoltes